Efter en forholdsvis stille start, begyndte der for alvor at ske noget cirka halvvejs i løbet, hvor en 6-mandsgruppe med Daniel Holm Foder kom fri af feltet. Sammensætningen i gruppen - en rytter for seks forskellige hold - betød at gruppen stille og roligt sejlede væk fra hovedfeltet. Først på løbets sidste omgang blev der forsøgt noget, men det var først på de allersidste kilometer, at tempospecialisten Kasper Malmkjær lykkedes at rive sig fri med succes, idet ingen af de øvrige i gruppen ville ofre sig for at hente ham. Malmkjær kunne således i flot ensom majestæt køre over stregen som vinder af A-klassen i Holstebro foran Daniel Holm Foder, der spurtbesejrede Glenn Bak i kampen om løbets 2. plads. Resultat 138 km i Holstebro: 1 Kasper Malmkjær Team ABC 3.19,03 2 Daniel Holm Foder Team Concordia - Vesthimmerland 3.19,15 3 Glenn Bak Blue Water - Cycling for health s.t.

Referat:
Ovenpå gårsdagens sejr til Philip Nielsen var der optimisme i cykelholdet Team Concordia fra Vesthimmerland inden et 90 mand stort felt i dag kørte ud på 138 km omkring Holstebro.